CBS News - Minnesota osariigis tapeti üks noor mees ja tema mõrvar saadeti vanglasse. Kuid siis võttis see lugu üllatava pöörde. Väikeses korteris Põhja-Minneapolises, laulab 59-aastane õpetajaabi, kiitust Jumalale pealtnäha mitte mingil konkreetsel põhjusel. 1993. aastal tulistati Mary poega, Laramiun Byrdi ühel peol tüli keskel ning ta suri. Ta oli 20-aastane ning Mary ainukene poeg. Mary räägib: "Mu poeg oli läinud." Tapja oli 16-aastane poiss nimega Oshea Israel. Mary tahtis õiglust ning ta mõtles: "See poiss on elajas ning ta väärib puuri panemist." Nii juhtuski. Kohus võttis teda kui täiskasvanut ning mõistis ta 25,5 aastaks vanglasse. Oshea teenis vanglas 17 aastat ning vabastati nüüd hiljuti. Ta elab oma vanas naabruskonnas - Mary kõrvalkorteris. Kuidas üks süüdimõistetud mõrvar jõudis oma ohvri ema kõrvalkorterisse, ei ole lugu kohutavast ebaõnnest nagu võiks arvata, vaid imeline lugu halastusest. Mõned aastad tagasi küsis Mary, et kas ta võiks kohtuda Oshea'ga Minnesota Stillwater vanglas. Pühendunud kristlasena tundis ta eneses sundi leida viisi, kuidas andestada oma poja tapjale. Oshea räägib: "Ma usun, et esimene asi, mis ta mulle ütles oli: 'Sa ei tunne mind. Mina ei tunne sind. Alustame lihtsalt praegusest hetkest.' Ma olin täiesti segaduses." Oshea räägib, et peale seda kohtusid nad regulaarselt. Kui ta vanglast välja sai, tutvustas Mary teda oma korteriomanikule, kes Mary heakskiidul, kutsus Oshea oma majja elama. Täna nad lihtsalt ei ela lähestikku, vaid nad on ka lähedased. Mary suutis andestada. Loomulikult kiidab ta Jumalat selle eest, kuid möönab, et tal oli veidi isekas motiiv. "Andestamatus on nagu vähktõbi," rääkis Mary. "See sööb sind seestpoolt välja. Asi ei puuduta seda teist inimest, see et ma talle andestan, ei vähenda seda tegu, mis ta tegi. Jah, ta tappis minu poja - kuid andestus on mu oma kasuks. See on minu jaoks." Oshea jaoks ei ole see olnud nii lihtne. "Ma ei ole iseendale veel täielikult andestanud, ma õpin endale andestama ja ma kasvan veel selle suunas." Selles suhtes püüab Oshea nüüd ennast tõestada. Päeva ajal töötab ta ühes ümbertöötluse firmas ning õhtuti käib ta kolledžis. Ta räägib, et on otsustanud tasuda Mary armu sellega, et panustab ühiskonda. Tegelikult teeb ta seda juba ka, lauldes andestusest ja kiitusest Jumalale vanglates ja kirikutes. "Andestus võib sind viia kaugele," rääkis Oshea. See selgitab ka, miks Mary on võimeline laulma kiituse ja tänulaule Jumalale.